Κοινοβούλιο του Ηνωμένου Βασιλείου
Το Κοινοβούλιο του Ηνωμένου Βασιλείου της Μεγάλης Βρετανίας και της Βορείου Ιρλανδίας (αγγλικά: "Parliament of the United Kingdom of Great Britain and Northern Ireland"), κοινώς γνωστό ως "Κοινοβούλιο του Ηνωμένου Βασιλείου" ή Βρετανικό Κοινοβούλιο (British Parliament), αποτελεί το ανώτατο νομοθετικό σώμα στο Ηνωμένο Βασίλειο, στις εξαρτήσεις του βρετανικού Στέματος και στα βρετανικά υπερπόντια εδάφη. Είναι το μόνο που κατέχει νομοθετική υπεροχή και απόλυτη εξουσία έναντι όλων των άλλων πολιτικών οργάνων στο Ηνωμένο Βασίλειο και τα εδάφη του. Επικεφαλής του είναι ο Κυρίαρχος του Ηνωμένου Βασιλείου (σήμερα η Βασίλισσα Ελισάβετ Β΄) και έδρα του αποτελούν τα Ανάκτορα του Ουεστμίνστερ στο Γουέστμινστερ του Λονδίνου.

Το Κοινοβούλιο αποτελείται από δύο σώματα, την άνω βουλή (Βουλή των Λόρδων) και την κάτω βουλή (Βουλή των Κοινοτήτων). Ο Κυρίαρχος αποτελεί το τρίτο συστατικό του νομοθετικού συστήματος (Βασίλισσα στο Κοινοβούλιο). Η Βουλή των Λόρδων περιλαμβάνει δύο διαφορετικούς τύπους μελών: τους Πνευματικούς Λόρδους (τους ανώτερους επισκόπους της Εκκλησίας της Αγγλίας) και τους Κοσμικούς Λόρδους (μέλη του σώματος των ευπατρίδων) τα μέλη του οποίου δεν εκλέγονται με καθολική ψηφοφορία, αλλά διορίζονται από τον Κυρίαρχο κατόπιν συμβουλής του πρωθυπουργού. Πριν από τη σύσταση του Ανωτάτου Δικαστηρίου τον Οκτώβριο του 2009, η Βουλή των Λόρδων ασκούσε και τη δικαστική εξουσία μέσω του νόμου των Λόρδων.

Η Βουλή των Κοινοτήτων είναι ένα δημοκρατικά εκλεγμένο σώμα με θητεία τουλάχιστον πέντε έτη. Τα δύο σώματα συνεδριάζουν σε ξεχωριστές αίθουσες των ανακτόρων του Ουεστμίνστερ (κοινώς γνωστά ως τα κτίρια του Κοινοβουλίου) στο Λονδίνο. Με τη συνταγματική συνθήκη, όλοι οι υπουργοί της κυβέρνησης, συμπεριλαμβανομένου του Πρωθυπουργού, είναι μέλη της Βουλής των Κοινοτήτων - ή, πιο σπάνια, της Βουλής των Λόρδων - και ως εκ τούτου είναι υπόλογοι στους αντίστοιχους κλάδους της νομοθετικής εξουσίας.
Q1860
αγγλικά
Concept
Q145
Ηνωμένο Βασίλειο
LOC
Q9682
Ελισάβετ Β΄
PER
Q62408
Ανάκτορα του Ουεστμίνστερ
LOC
Q189960
Γουέστμινστερ
LOC
Q84
Λονδίνο
LOC
Q11007
Βουλή των Λόρδων
Concept
Q11005
Βουλή των Κοινοτήτων
Concept
Q82708
Εκκλησίας της Αγγλίας
Concept
None
Ανωτάτου Δικαστηρίου
UNK
Q62408
ανακτόρων του Ουεστμίνστερ
LOC
Q11010
Κοινοβούλιο του Ηνωμένου Βασιλείου
Concept
Q11010
Κοινοβούλιο του Ηνωμένου Βασιλείου
Concept
country
headquarters location
part of
part of
headquarters location
legislative body
legislative body
country